"ت‌رت وورلد فوروم ۲۰۲۲" بو گون ایستانبول‌دا باشلادی.
۳۴ اؤلکه‌دن ۱۰۰ دولاییندا دانیشماچینین قاتیلیمی ایله ۶.جی دفعه دۆزنله‌نن ت‌رت وورلد فوروم، "گله‌جگی شکیللندیرمک: غیر معین‌لیکلر، گئرچکلر و فرصتلر" قونوسو ایله دونیانین هر یئرین‌دن لیدئرلری، متخصصلری، آکادمیسینلر و مشهور شخصیتلری بیر آریا گتیررک قلوبال پروبلئملری موذاکیره ائتمه‌یی و حل یوللاری سونماغی هدفله‌ییر.
سالقین سببی ایله ۲۰۲۰ و ۲۰۲۱.جی ایللرده آنلاین اولاراق تشکیل ائدیله‌ن ت‌رت وورلد فوروم، ایکی ایل سونرا بو ایل دونیانین هر یئرین‌دن اؤنملی شخصیتلری ایستانبول‌دا قوناق ائدیر.
بو گون و یارین کئچیریله‌جک اولان تدبیرده، انرژی بحرانین‌دان قلوبال کؤچ بحرانینا، ارزاق گوونلیگیندن ایسلامافوبیایا قدر بیر چوخ مسئله‌ آچیق اوتوروم و توپلانتیلاردا موذاکیره اولوناجاق.
